Държавен вестник, бр. 87, 2012 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  87
Разгледана по същество, жалбата е ос­
нователна. Съображенията за този извод са 
следните: 
Съгласно чл. 35, ал. 1 (изм., ДВ, бр. 53 
от 2000 г.) на Закона за физическото възпи­
тание и спорта (в редакция от 29.10.2004 г.) 
тренировъчната и състезателната дейност за 
високо спортно майсторство се осъществяват 
от спортисти аматьори, спортисти профе­
сионалисти и спортни съдии, чиито статут 
се определя с правилници на българските 
спортни федерации, утвърдени от министъра 
на младежта и спорта. Приетият на основание 
законовата делегация Правилник за състе­
зателните и трансферните права на Българ­
ската федерация по баскетбол е утвърден от 
министъра на младежта и спорта със Заповед 
№ 663 от 17.11.2004 г. и притежава белезите 
на нормативен административен акт по де­
финицията на чл. 75, ал. 1 АПК – съдържа 
административноправни норми, които се 
отнасят за неопределен и неограничен брой 
адресати с нееднократно правно действие. 
Според чл. 2, ал. 1 от Закона за норматив­
ните актове (ЗНА) нормативни актове могат 
да издават само органите, предвидени от 
Конституцията, от закон или от указ. Тези 
правила са възпроизведени в АПК в чл. 76: 
нормативни административни актове могат 
да се издават само от изрично овластени от 
Конституцията или закон органи. С оглед тек­
ста на чл. 35, ал. 1 ЗФВС в случая е налице 
законово овластяване на федерациите да оп­
ределят с правилник статута на спортистите 
аматьори и професионалните спортисти, в 
т. ч. и условията за техния трансфер. Цити­
раната норма отговаря и на изискванията на 
чл. 42 УПЗНА. Задължението на спортните 
федерации да предложат за утвърждаване 
от министъра на физическото възпитание и 
спорта правилници за предоставянето, пре­
кратяването и отнемането на състезателни 
права и за статута на спортистите аматьори 
и спортистите професионалисти, участващи 
в дейността на членуващите в тях клубове, 
е уредено в чл. 8 от Правилника за прила­
гане на Закона за физическото възпитание и 
спорта, приет с ПМС № 151 от 2003 г. (ДВ, 
бр. 64 от 2003 г.).
Оспореният с жалбата текст на чл. 13, ал. 1 
(доп. на 17.11.2010 г.) от Правилника гласи: 
„Състезател-подрастващ, сключил договор за 
спортна подготовка и квалификация, който 
желае да премине в друг клуб по време на 
срока на договора, може да премине в друг 
клуб съгласно изискванията на действащото 
законодателство, като в случай че липсва 
споразумение между двата клуба, нито обез­
щетението е предвидено в договора за спорт­
на квалификация и подготовка, се заплаща 
следното обезщетение за спортна подготовка 
и квалификация: 
- за състезатели, навършили 10 – 12 годи­
ни – 6 минимални месечни работни заплати; 
- за състезатели, навършили 13 години – 2 
минимални годишни работни заплати; 
- за състезатели, навършили 14 години – 4 
минимални годишни работни заплати; 
- за състезатели, навършили 15 години – 5 
минимални годишни работни заплати; 
- за състезатели, навършили 16 години – 7 
минимални годишни работни заплати; 
- за състезатели, навършили 17 години – 9 
минимални годишни работни заплати; 
- за състезатели, навършили 18 години – 12 
минимални годишни работни заплати;  със­
тезатели, ненавършили 10 години, се карто­
текират в друг клуб без трансферна сума.“
По делото са представени доказателства 
за проведените по реда на чл. 13, 15 и 16 от 
Устава на БФБ заседания от общото събрание 
на БФБ, на които е била приета процесната 
разпоредба, а именно: покана с дневния ред 
за свикване на ОС, проведено на 15.09.2004 г.; 
поканата е обнародвана в ДВ, бр. 63 от 2004 г.; 
стенограма от общото събрание с отразени 
кворум, представителство и гласуване на ре­
шението на ОС, на което е приета предложе­
ната от УС редакция на чл. 13 от правилника; 
уведомително писмо от БФС за утвърждаване 
на Правилника и чл. 13 от него с вх. № 5868 
от 7.10.2004 г. до министъра на младежта и 
спорта; докладна записка на председателя на 
комисията по Заповед № 407 от 3.10.2003 г. до 
министъра с предложение за утвърждаване на 
Правилника и самата заповед за утвърждаване 
(Заповед № 663 от 17.11.2004 г. на министъра 
на младежта и спорта).
При така установеното е безспорно, че 
Правилникът за състезателните и трансфер­
ните права на Българската федерация по 
баскетбол е нормативен административен 
акт и за валидното му действие е относимо 
изискването на чл. 5, ал. 5 от Конституция­
та – всички нормативни актове се публикуват 
и влизат в сила три дни след обнародването. 
Относима е и аналогичната разпоредба на 
чл. 37, ал. 1 ЗНА, която изисква обнародване 
на подзаконовите административни актове. 
Нормата на чл. 78, ал. 2 АПК препотвърждава 
конституционно установеното изискване за 
обнародване на нормативните администра­
тивни актове. Това повтаряне на възприетото 
конституционно решение само утвърждава 
значимостта на обнародването като начин за 
узнаване от адресатите на акта за издаването 
му и като завършващ елемент на фактиче­
ския състав по издаване на нормативния 
административен акт, в т.ч. по определяне на 
момента на влизането му в сила. Всеки акт, 
за да породи правно действие, т.е. за да бъде 
противопоставен на адресатите си, трябва да 
е станал тяхно достояние. За нормативните